НАЦЫЯНАЛЬНАЯ АКАДЭМІЯ НАВУК БЕЛАРУСІ

ЦЭНТР ДАСЛЕДАВАННЯЎ БЕЛАРУСКАЙ КУЛЬТУРЫ,

МОВЫ І ЛІТАРАТУРЫ

ІНСТЫТУТ МОВАЗНАЎСТВА імя ЯКУБА КОЛАСА

ІНФАРМАЦЫЙНЫ ЛІСТ

Паважаныя калегі!

запрашаем вас прыняць удзел у

Міжнароднай навуковай канферэнцыі

**“ЭТНАЛІНГВІСТЫКА І ТРАДЫЦЫЙНАЯ КУЛЬТУРА: ДЫЯХРАНІЧНЫ І СІНХРАНІЧНЫ АСПЕКТЫ МІЖМОЎНАГА ЎЗАЕМАДЗЕЯННЯ”**

(Мінск, 18–19 лістапада 2021 года)

Праблематыка канферэнцыі:

* Актуальныя праблемы этналінгвістыкі.
* Метадалагічны аспект этналінгвістычных даследаванняў.
* Этналінгвістыка і фалькларыстыка.
* Этналінгвістыка і анамастыка.
* Этналінгвістыка і этымалогія.
* Мова і духоўная культураў дыяхранічных даследаваннях.
* Этналінгвістыка ў кантэксце славістычных даследаванняў.

**Заяўкі** для ўдзелу і кароткую анатацыю даклада (да 1000 знакаў) просім дасылаць да **17 кастрычніка 2021 г.** на адрас:

konf-ethno@tut.by (форму заяўкі гл. ніжэй).

**Рэгламент:** даклады на пленарным пасяджэнні – да 20 хвілін, на секцыйных пасяджэннях – да 15 хвілін. Выступленні і паведамленні падчас дыскусій – да 5 хвілін.

**Рабочыя мовы** канферэнцыі – усе славянскія, англійская.

Па выніках канферэнцыі плануецца выданне зборніка навуковых артыкулаў і яго размяшчэнне ў базе РІНЦ (Расійскі індэкс навуковага цытавання).

**Ва ўмовах эпідэміялагічнай сітуацыі пры неабходнасці правядзенне канферэнцыі можа быць арганізавана ў афлайн- і анлайн-фарматах**. Просім адзначыць неабходны фармат у заяўцы.

Матэрыялы для публікацыі неабходна даслаць да **31 студзеня 2022 г.**

**Аргкамітэт пакідае за сабой права адбору матэрыялаў для публікацыі ў зборніку.** Публікацыя матэрыялаў бясплатная. Тэкст артыкула павінен быць добра вычытаны і аформлены ў адпаведнасці з ніжэйпрыведзенымі патрабаваннямі. Адказнасць за змест пададзеных матэрыялаў нясуць аўтары.

**Патрабаванні да афармлення дакладаў**

Дакумент захоўваецца ў фармаце **rtf.**

Аб’ём матэрыялаў – да 10000 знакаў з улікам прабелаў.

**Тэкставы рэдактар** Microsoft Word, **шрыфт** Times New Roman (асноўны тэкст – 14 пт., анатацыя на мове даклада і на англійскай мове, ключавыя словы, бібліяграфічны спіс – 12 pt, зноскі – 10 пт.).

У першым радку злева ўказваецца УДК.

Праз радок – назва артыкула вялікімі літарамі тлустым шрыфтам па цэнтры. Праз радок – імя і прозвішча аўтара (тлустым шрыфтам), ніжэй праз радок – установа, якую прадстаўляе аўтар, горад, краіна (курсівам).

Праз радок – анатацыя (курсівам, 12 pt). На наступным радку даецца пералік ключавых слоў (курсівам). Само словазлучэнне ***“Ключавыя словы”*** – курсівам і тлустым шрыфтам.

Праз радок падаюцца тыя ж звесткі на англійскай мове. Пры перадачы імя і прозвішча ў англійскай транслітарацыі неабходна арыентавацца на афіцыйны варыянт, адзначаны ў пашпарце.

Асноўны тэкст даклада змяшчаецца праз радок пасля ключавых слоў.

Праз радок пасля асноўнага тэксту па цэнтры радка курсівам падаюцца словы «***Спіс літаратуры***» (тлустым шрыфтам, 12 pt). На наступным радку – пералік крыніц (па алфавіце). Праз радок падаецца спіс літаратуры ў англійскай транслітарацыі.

**Палі**: усе – 2 см; абзац – 1,25 см (не выкарыстоўваць табуляцыю і прабелы!); міжрадковы інтэрвал – адзінарны.

**Афармленне зносак**: усе зноскі пастаронкавыя; пранумараваны арабскімі лічбамі. Знакі прыпынку пры зносках: 1) кропка, коска, кропка з коскай, двукроп’е ставяцца пасля зноскі; 2) пытальнік, клічнік і шматкроп’е ставяцца перад зноскай. Двукоссе таксама ставіцца перад зноскай.

**Заўвагі:**

1. У тэксце ў ніжэйпералічаных выпадках абавязковым з’яўляецца выкарыстанне функцыі «непарыўны прабел»:

- паміж ініцыяламі і прозвішчамі даследчыкаў, аўтараў, інфармантаў і г.д. (напр., В.П. Русак, Н.В. Паляшчук);

- паміж скарочаным абазначэннем тыпу населенага пункта і яго назвай (напр., г. Гомель, в. Стайкі);

- паміж лічбамі і наступным словам або агульнапрынятым скарачэннем пры ўказанні дат, часавых прамежкаў, розных колькасных паказчыкаў (напр., 14 мая 1995 г., ХХ–ХХІ стст., 60 км);

- паміж працяжнікам і словам, якое яму папярэднічае.

2. Імёны ў псеўданімах не скарачаюцца, падаюцца цалкам.

3. Пры ўказанні стагоддзяў выкарыстоўваюцца рымскія лічбы.

4. Калі ў тэксце выкарыстоўваюцца адметныя шрыфты, то яны падаюцца асобным файлам разам з тэкстам артыкула.

5. Калі ў тэксце выкарыстоўваюцца фотаздымкі ў якасці ілюстрацыйнага матэрыялу, то яны таксама падаюцца асобнымі файламі ў фармаце **.jpg**.

6. Двукоссе ў тэксце выкарыстоўваецца ў выглядзе «елачак» («  »). Выкарыстанне двукосся ў выглядзе «лапак» (“  ”) дапускаецца толькі ўнутры цытат.

**Літаратура** афармляецца ў канцы тэксту пад назвай «***Спіс літаратуры***» ў адпаведнасці з патрабаваннямі ВАК РБ (http://www.vak.org.by/bibliographicDescription). Крыніцы падаюцца ў алфавітным парадку. У тэксце спасылка на літаратуру абазначаецца квадратнымі дужкамі з указаннем у іх нумара крыніцы і нумара старонкі (праз коску), напрыклад: [3, с. 15]. Пры спасылцы адразу на некалькі крыніц іх нумары раздзялаюцца кропкай з коскаю: [3, с. 15; 6, с. 20].

Праезд, пражыванне і харчаванне ажыццяўляюцца за кошт удзельнікаў канферэнцыі або арганізацыі, якая іх накіроўвае.

Па арганізацыйных пытаннях звяртацца:

Аліферчык Таццяна – olif\_tanya@tut.by +375 17 2702469 (служб.); +375 44 7036553 (маб.);

Алексяевіч Ганна - hanaaleks@gmail.com +375 17 2702469 (служб.)

*З павагай, аргкамітэт*

**Заяўка**

**для ўдзелу ў Міжнароднай навуковай канферэнцыі**

**“Этналінгвістыка і традыцыйная культура:**

**дыяхранічны і сінхранічны аспекты міжмоўнага ўзаемадзеяння”**

(Мінск, 18–19 лістапада 2021 года)

|  |  |
| --- | --- |
| Прозвішча |  |
| Імя |  |
| Імя па бацьку |  |
| Месца работы |  |
| Пасада |  |
| Вучоная ступень |  |
| Вучонае званне |  |
| Назва даклада |  |
| Адрас (+індэкс) |  |
| Кантактны тэлефон (+код) |  |
| Е-mail |  |
| Патрэба ў выкарыстанні праектара  |  |
| Браніраванне гасцініцы (так, не) |  |
| Фармат удзелу ў канферэнцыі  |  |

Кароткая анатацыя (да 1000 знакаў) даклада

**Узор афармлення матэрыялаў:**

УДК

**МЕТАДАЛАГІЧНЫЯ АСНОВЫ ЭТНАЛІНГВІСТЫЧНЫХ ДАСЛЕДАВАННЯЎ**

**Іван Іваноў**

*(Беларускі дзяржаўны ўніверсітэт, г. Мінск, Беларусь)*

*Анатацыя…………………………………………………………………………………………..*

***Ключавыя словы:***

**METHODOLOGICAL FOUNDATIONS OF ETHNOLINGUISTIC RESEARCH**

**Ivan Ivanou**

*(Belarusian State University, Minsk, Belarus)*

*Summary …………………………………………*

***Key words:***

Тэкст…………………………………………………………………………………………………………………………………………………………………

***Спіс літаратуры:***

1. Бірыла, М.В. Літоўскія элементы ў беларускай анамастыцы / М.В. Бірыла. – Мінск : Навука і тэхніка, 1968. – 100 с.

***References***

1. Biryla, M.V. Litoŭskija eliemienty ŭ bielaruskaj anamastycy / M.V. Biryla. – Minsk : Navuka i technika, 1968. – 100 s.